**ПЛОВДИВСКИ УНИВЕРСИТЕТ**



**”ПАИСИЙ ХИЛЕНДАРСКИ”**

България 4000 гр. Пловдив ул. “Цар Асен” № 24; Централа: (032) 261 261

Декан: (032) 261 402 факс (032) 261 403 e-mail: chemistry@uni-plovdiv.bg

**УЧЕБНА ПРОГРАМА**

**Факултет**

**ХИМИЧЕСКИ**

**Катедра**

**Обща и неорганична химия с методика на обучението по химия**

**Професионално направление (на курса)**

1.3. Педагогика на обучението по...

**Специалност**

 Учител по химия (неспециалисти – задочно обучение)

**ОПИСАНИЕ**

**Наименование на курса**

***Методика на профилираното обучение по химия***

**Код на курса**

**Тип на курса**

Задължителен

**Равнище на курса (ОКС)**

Магистър

**Година на обучение**

Втора

**Семестър**

ІV

**Брой ECTS кредити**

**6**

**Имена на лекторите**

доц. д-р Йорданка Димова, гл. ас. д-р Й. Стефанова, гл. ас. д-р А. Ангелачева

**Учебни резултати за курса**

**Анотация**

Курсът обогатява педагогическата подготовка на студентите с информация за спецификата на профилираното обучение, за целите и съдържанието на новите учебни програми по профилиращия учебен предмет Химия и опазване на околната среда (ХООС) в българското училище. Фокус на обсъждане са методически идеи за планиране и за реализация на профилирано обучение, центрирано към ученика.

**Компетенции**

Успешно завършилите обучението по тази дисциплина

***Ще знаят*:**

* съдържанието на държавните документи, регламентиращи профилираната подготовка на учениците във втори гимназиален етап;
* основните сходства и различия между общообразователната и профилираната подготовка по ХООС;
* основните компоненти – понятия, закономерности и идеи, включени в учебното съдържание на четирите задължителни модула на профилиращия учебен предмет ХООС (11. и 12. клас);
* правила за създаване на учебна програма и за планиране на обучение по избираем модул на профилиращия учебен предмет ХООС (11. и 12. клас).

***Ще могат*:**

* да извършват анализ на съдържанието на документи и на литературни източници в областта на обучението по химия;
* да съставят дидактически материали, подпомагащи обучението по профилиращия учебен предмет ХООС;
* да създават методически разработки, свързани с учебното съдържание на четирите модула по ХООС;
* да обсъждат идеи за обогатяване на обучението по профилиращия учебен предмет ХООС (11. и 12. клас);
* да създават учебна програма за избираем модул по профилиращия учебен предмет ХООС (11. и 12. клас).

**Начин на преподаване**

|  |  |
| --- | --- |
| **Аудиторно: 30 ч.**   * Лекции (15 ч.) * Упражнения (15 ч.) | **Извънаудиторно: 150 ч.**   * Самостоятелна подготовка * Курсова работа * Консултации |

**Предварителни изисквания (знания и умения от предходното обучение)**

Студентите трябва да имат знания по следните теми:

* основни химични понятия и закономерности в областта на химията;
* основни понятия и закономерности от областите на психологията, педагогиката и методиката на обучението по химия;
* организационни форми на обучението по химия (класни, извънкласни, извънучилищни)

**Препоръчани избираеми програмни компоненти**

-

**Техническо осигуряване на обучението**

* компютър и мултимедия;
* индивидуални комплекти с дидактически материали за самоподготовка по темите на курса.

**Съдържание на курса**

***Тематично съдържание на учебната дисциплина***

**А/Лекции**

|  |  |
| --- | --- |
| 1. Профилираната подготовка – по света и у нас. Наредба №7 (от 2016 г.) на МОН за профилираната подготовка, структура на Държавния образователен стандарт (ДОС) за профилиращия предмет по Химия и опазване на околната среда (11. и 12. клас)  2. Подходи, методи, средства и форми на обучение, подходящи за обучението по профилиращия учебен предмет ХООС  3. Цели, очаквани резултати и учебно съдържание на модула по теоретична химия, включен в учебните програми за профилиращия учебен предмет ХООС (11. клас). Методически проблеми при изучаване на модула  4. Цели, очаквани резултати и учебно съдържание на модула по неорганична химия, включен в учебните програми за профилиращия учебен предмет ХООС (11. клас). Методически проблеми при изучаване на модула  5. Цели, очаквани резултати и учебно съдържание на модула по органична химия, включен в учебните програми за профилиращия учебен предмет ХООС (12. клас). Методически проблеми при изучаване на модула  6. Цели, очаквани резултати и учебно съдържание на модула по аналитична химия, включен в учебните програми за профилиращия учебен предмет ХООС (12. клас). Методически проблеми при изучаване на модула  7. Образователен дизайн – традиционни и съвременни подходи. Насоки за създаване на проект за модул в профилиращия предмет ХООС  **Общо:** | 1 ч.  1 ч.  3 ч.  3 ч.  3 ч.  3 ч.  1 ч.  **15** ч. |

**Б/Упражнения**

|  |  |
| --- | --- |
| 1. Проучване и анализ на ДОС на модула по теоретична химия. Методическа разработка на тема на раздел – цели, очаквани резултати, учебно съдържание, методи и средства на обучение; инструменти за контрол на резултатите  2. Проучване и анализ на ДОС на модула по неорганична химия. Методическа разработка на тема на раздел – цели, очаквани резултати, учебно съдържание, методи и средства на обучение; инструменти за контрол на резултатите  3. Проучване и анализ на ДОС на модула по органична химия. Методическа разработка на тема на раздел – цели, очаквани резултати, учебно съдържание, методи и средства на обучение; инструменти за контрол на резултатите  4. Проучване и анализ на ДОС на модула по аналитична химия. Методическа разработка по тема на раздел – цели, очаквани резултати, учебно съдържание, методи и средства на обучение инструменти за контрол на резултатите  5. Обсъждане на идеи за реализиране на гражданско, интеркултурно, здравно и екологично възпитание чрез профилиращия учебен предмет ХООС. Методическа разработка на урок с фокус върху здравното и екологичното възпитание (тема по избор на студентите)  6. Обсъждане на идеи за реализиране на семинар и на учебен практикум чрез профилиращия учебен предмет ХООС. Методическа разработка на семинар (тема по избор на студентите)  7. Обсъждане на групови проекти – учебни програми за модул „Химия и изкуство“ и модул „Нанонауки и нанотехнологии“ по профилиращия учебен предмет ХООС (приложение на модела „обратен дизайн“).  **Общо:** | 3 ч.  3 ч.  3 ч.  3 ч.  1 ч.  1 ч.  1 ч.  **15** ч. |

**В/ Самостоятелна подготовка:**

* Студентите трябва да съставят курсова работа – методическа разработка на урок по ХООС (модул в учебна програма за 11. или за 12. клас, тема на методична единица по избор на всеки студент).

**Библиография**

Димова и колектив (2017). Нанонауки и нанотехнологии. Сборник с обзорни статии. Пловдив: УИ „П. Хилендарски“.

Титова, И. (2007). Химия и искусство. 10.-11. классы. Москва: Вентана-Граф.

Титова, И. (2008). Химия и искусство. Организатор-практикум. 10.-11. кл. Москва: Вентана-Граф.

Наредба № 7 от 11.08.2016 г. за профилираната подготовка

Учебни програми, учебници и учебни пособия за профилираната подготовка по ХООС (11. и 12. клас)

Greenberg, B., Patterson, D. (2008). *Art in chemistry, chemistry in art*. 2nd ed. Wesport: Teacher ideas press; Greenwood publ. group.

**Планирани учебни дейности и методи на преподаване**

Всяка лекция по тема от учебната програма се разработва като мултимедийна презентация. Упражненията се съпътстват с работни листи за групова и за индивидуална работа на студентите. В рамките на обучението всеки студент трябва индивидуално да подготви курсова работа.

**Методи и критерии на оценяване**

Дисциплината приключва с изпит – представяне и защита на курсовата работа. Оценката се оформя като средноаритметично от участието на студентите в упражненията и от представяне на съдържанието на курсовата работа.

**Език на преподаване**

Български

**Изготвил описанието**

доц. д-р Йорданка Димова